armvectores/hy_wikipedia_2023 huggingface dataset:
Չարգոգգագոգգմանչաուգգագոգգչաուբունագունգամաուգգ

Չարգոգգագոգգմանչաուգգագոգգչաուբունագունգամաուգգ  (անգլ.՝ Char­gogg­a­gogg­man­chaugg­a­gogg­chau­bun­a­gung­a­maugg), Չաուբնագունգամաուգ անգլ.՝ Chaubunagungamaug), առավել  հայտնի է Վեբստերի լիճ անվամբ, լիճ Հյուսիսային Ամերիկայում, գտնվում է Վեբստեր քաղաքի մոտ։ Լճի մակերեսը 5,83 կմ² է։


== Անվանում ==

Լճի ամբողջական անվանումը՝ Չարգոգգագոգգմանչաուգգագոգգչաուբունագունգամաուգգ (Chargoggagoggmanchauggagoggchaubunagungamaugg), ամենաերկար տեղանունն է ԱՄՆ-ում․ այն կազմված է 45 տառից, որոնցից 15-ը «գ» է,  9-ը՝ «ա»։ Այս անվան հետ կապված կան տարբեր լեգենդներ, որոնք եկել են հնդկացիներից։ Ամենատարածված լեգենդներից մեկն այն է, որ այդ երկար անունը նշանակում է. «Դու ձուկ ես որսում քո ափին, ես ձուկ եմ որսում հակառակ ափին, և ոչ ոք ձուկ չի որսում լճի կենտրոնում»։
Այսօր «Վեբստերի լիճ» անվանումն ավելի հաճախ է օգտագործվում, սակայն ոմանք հպարտորեն արտաբերում են ավելի երկար տարբերակը։ 2009 թվականի ապրիլին լճի՝ տեղեկատվական և երթևեկության նշանների վրա գրված ամբողջական անվանման մեջ հայտնաբերվել են վրիպակներ։


== Լիճ ==
Լճի միջին խորությունը 4,3 մետր է, առավելագույնը` 15։
Լիճը ձևավորվել է սառցե դարաշրջանի  նահանջի ժամանակ և  համալրվել է ստորգետնյա աղբյուրից։ Այն կազմված է երեք մասից, որոնք իրար հետ կապված են նեղ ալիքներով ՝ Հյուսիսային լճակ, Միջին լճակ և Հարավային լճակ։ Ֆրենչ  գետի և լճի միացման վայրում կառուցված է հիդրոէլեկտրակայան։
Լիճը հանդիսանում է զբոսաշրջության հայտնի վայր է, որտեղ տուրիստները լողում են, զբաղվում են նավարկությամբ և ձկնորսությամբ։


=== Կղզի ===
Լճում կան մի քանի բնակեցված և անմարդաբնակ կղզի։

Լոնգ Այլենդ (Վեբստերի լիճ) (չշփոթել Լոնգ Այլենդ կղզու հետ)  —լճի ամենամեծ կղզին է, այնտեղ կան շատ տներ, էլեկտրագծեր, ջրամատակարարման համակարգ, հակահրդեհային ջրածորաններ
Գոուտ Այլենդ (Goat Island) — լճի երկրորդ մեծ կղզին, այնտեղ կա մի քանի տուն
Ուելլ-Այլենդ (Well Island) — ոչ մեծ կղզի, այնտեղ կա մեկ տուն
Ստրիպ-Այլենդ (Strip Island) — լճի ամենահյուսիսում գտնվող կղզին, այնտեղ կա մեկ տուն
Լիթլ-Այլենդ (Little Island) — կղզում կա մեկ տուն


== Տես նաև ==
Տաումատաուկատանգիինգակոաոաոուտամատեապոկանուենուկիտանատահու
Լլանվայր Պուլլգուինգիլլ


== Ծանոթագրություններ ==


== Արտաքին հղումներ ==
История озера Чаубунагунгамауг Archived 2011-05-14 at the Wayback Machine.(անգլ.)
NY Times — What’s the Name of That Lake? It’s Hard to Say
Песня об озере Чаубунагунгамауг Archived 2018-03-22 at the Wayback Machine.(անգլ.)
Карта озера Чаубунагунгамауг
1-ին Իդելբաևո

1-ին Իդելբաևո (ռուս.՝ 1-е Идельбаево, բաշկիրերեն՝ 1-се Иҙелбай), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խանլի

Խանլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տանձենի խոնարհված

Տանձենի խոնարհված (լատ.՝ Pyrus nutans), վարդազգիների ընտանիքի, տանձենու ցեղի բույս։


== Նկարագրություն ==
Միջին մեծության տերևաթափ ծառ է՝ 10-15 մ բարձրությամբ և 20-30 սմ բնի տրամագծով, ծռմռված, բավականին հաստ բնով, որը ծածկված է ակոսավոր ու թեփուկավոր կեղևով։ Ճյուղերը բարակ են, դեպի ցած հակված, երկարավուն, առանց փշերի, բաց մոխրավուն կամ շիկավուն կեղևով։ Բողբոջները մանր են, սրածայր, կոնաձև, սեղմված, մուգ դարչնագույն, մերկ։ Տերևները մանր են, էլիպսաձև, 5-7 սմ երկարությամբ, 2,5-3 սմ լայնությամբ, բարակ, մերկ, վերևի կողմից վառ կանաչավուն, փայլուն, ներքևի կողմից անփայլ, մանր ատամնասղոցաեզր։ Կոթունները ունեն 2,5-3 սմ երկարություն, բարակ են, մերկ։ Ծաղիկները բավականին մանր են 2,5-3 սմ տրամագծով։ Բաժակաթերթիկները չեն թափվում, մնում են պտղի վրա, թեթևակի աղվամազով են ծածկված, շրջված եռանկյուն ատամնավոր։ Պտուղը փոքր-ինչ երկարավուն է, 2-5 (3) սմ տրամագծով, կանաչ, պտղակոթունները երկար են, պտղի տակ հաստացած։


== Տարածվածություն ==
Տիպիկ հայկական էնդեմ է։ Հանդիպում է միայն Հայաստանում, Մեղրու շրջանում և Վայքում, անտառային դերիվատներում, միջին լեռնային գոտու պայմաններում։ Որպես հազվագյուտ ծառատեսակ, անհրաժեշտ է պահպանել և տարածել։


== Ծանոթագրություններ ==
Վելիկի Կոբելյաչեկ

Վելիկի Կոբելյաչեկ (ուկրաիներեն՝ Великий Кобелячок), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Վելիկի Կոբելյաչեկ գյուղում բնակվում էր 659 մարդ։ Բնակավայրը զբաղեցնում է 3442 կմ² տարածք։ Բնակչության խտությունը կազմում էր 191,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիտավորություն

Դիտավորություն, մեղքի ձև, երբ հանցագործը գիտակցել է հանրության համար վտանգավոր իր գործողության կամ անգործության բնույթը, նախատեսել և ցանկացել դրա հետևանքները կամ գիտակցաբար թույլ տվել այդպիսի հետևանքների առաջացում։ Տարբերում են դիտավորության երկու տեսակ՝ ուղղակի և անուղղակի։ 

Ուղղակի դիտավորության դեպքում անձը նախատեսում և ցանկանում է վտանգավոր հետևանքների առաջացումը։
Անուղղակի դիտավուրության դեպքում, նախատեսելով հանրության համար վտանգավոր հետևանքների ևնարավորությունը, անձը չի ցանկացել, սակայն թույլ է տվել դրանց առաջացումը։Դիտավորույուն նախատեսում է նաև քաղաքացիական օրենսդրությունը։ Հին և միջնադարյան հայ իրավունքում դիտավորություն իմաստով օգտագործվել է «կամայություն» հասկացությունը։
Բոսնիա և Հերցեգովինայի պետական սահման

Բոսնիա և Հերցեգովինայի պետական սահմաններ, միջազգայնորեն ամրագրված գիծ և այդ գծով անցնող ուղղաձիգ հարթություն, որը սահմանում է Բոսնիա և Հերցեգովինայի պետական տարածքը (ցամաք, ջուր, ընդերք և օդային տարածություն)։ Սահմանից ներս ընկած տարածքի ղեկավարումը բաժին է ընկած Բոսնիա և Հերցեգովինայի Հանրապետությանը։
Բոսնիա և Հերցեգովինայի ժամանակակից տարածքը ձևավորվել է 1399-ից 1945 թվականներն ընկած ժամանակահատվածում։


== Սահմաններ ==
Բոսնիա և Հերցեգովինայի սահմանային ընդհանուր երկարությունը կազմում է 1551 կմ։ Դրանից 905 կմ-ը ցամաքային սահման է, 625 կմ-ի դեպքում սահման է հանդիսանում գետը։ Ծովային սահմանագծի ընդհանուր երկարությունը կազմում է 21 կմ։
Բոսնիա և Հերցեգովինան ունի 83 սահմանային անցակետեր (2015 թվականի տվյալներով)։ Բոսնիա Հերցեգովինայի սահմանային անցակետերում կան չորս միջազգային օդանավակայաններ և երեք գետային նավահանգիստներ։
Բոսնիա և Հերցեգովինան հյուսիսից սահմանակցում է Խորվաթիային (50 կմ), հյուսիս-արևելքում՝ Սերբիային (16 կմ), իսկ հարավում՝ Չեռնոգորիային (10 կմ)։
Ցամաքային է միայն Չեռնոգորիայի հետ սահմանը։


== Տե՛ս նաև ==
Բոսնիա և Հերցեգովինայի վարչական բաժանում
Բոսնիա և Հերցեգովինա


== Ծանոթագրություններ ==
Բրեժնևի դոկտրին

«Բրեժնևի դոկտրին» (ռուս.՝ Доктрина Брежнева), Խորհրդային Միության արտաքին քաղաքականության ձևակերպում։ Համաձայն դոկտրինի՝ ԽՍՀՄ-ը իրավունք էր ձեռք բերում միջամտելու Սոցիալիստական ճամբարի կազմում ընդգրկված Կենտրոնական Եվրոպայի պետությունների ներքին գործերին՝ քաղաքական ընթացքի կայունությունն ապահովելու համար։
Բրեժնևը պնդում էր, որ սոցիալիստական հանրապետությունների ենթադրյալ գերիշխանությունը հանդիսանում է բոլոր մարքսիստ-լենինիստների հաջողությունը. «Երբ առաջանում է վտանգ սոցիալիզմի գործի համար որևէ հանրապետությունում, վտանգ սոցիալիստական համագործակցության անվտագության համար ընդհանրապես, ապա դա արդեն դառնում է ոչ միայն խնդիր տվյալ հանրապետության համար, այլև ընդհանուր խնդիր բոլոր սոցիալիստական հանրապետությունների համար»։ «Չխառնվելու» քաղաքականությունը նրա կարծիքով ուղիղ հակազդում էր «եղբայրական պետությունների» պաշտպանությանը։


== Աղբյուրներ ==
А.с.Орлов, А.Ю. Полунов, Ю. Я. Терещенко.,Основы курса истории России,Москва, 2009։


== Արտաքին հղումներ ==
http://academic.ru/dic.nsf/ruwiki/430325 http://www.gromyko.ru/Russian/DA/an2.htm Archived 2009-02-12 at the Wayback Machine.
Ջրառվույտ եռատերև

Ջրառվույտ եռատերև (լատ.՝ Menyanthes trifoliata) մելանթազգիների ընտանիքին պատկանող դեղաբույս, գրանցված է Հայաստանի բույսերի Կարմիր գրքում։


== Նկարագրություն ==
Երկար սողացող հատվածավոր կոճղարմատով (որից դուրս են գալիս հավելյալ արմատները), ճահճային բազմամյա խոտաբույս է, որի բարձրությունը 15-35 սմ է։ Մինչև 30 սմ երկարությամբ, եռամասնյա հերթադիր տերևները խոշոր են՝ ցողունագիրկ տերևապատյաններով։ Ամբողջաեզր, երկարավուն-ձվաձև տերևիկները մուգ կանաչ են։ Կոճղարմատից աճող տերևազուրկ ցողունի գագաթին գտնվող խիտ և երկար ողկույզանման ծաղկաբույլը կազմված է գեղեցիկ, հնգանդամ սպիտակ կամ վարդագույն ծաղիկներից։ Պսակը ձագարաձև է, բաժակը կազմված է միաձուլված թերթիկներից։ Պտուղը խոշոր սերմերով երկփեղկավոր տուփիկ է։


== Տարածվածություն ==
Աճում է նախալեռնային գոտու, ստորին և միջին լեռնային գոտիների կանգնած ջրերում, ճահիճներում։ Հանդիպում է Գեղարքունիքի, Վայոց ձորի մարզերում։


== Նշանակություն ==
Բուժական նպատակներով օգտագործում են դառը գլիկոզիդներ (մենիանթին), ալկալոիդ գենցիանին, ֆլավոնոիդներ, C վիտամին, սապոնիններ, դաբաղանյութեր պարունակող տերևները։ Դառը ոգեթուրմը կիրառում են հազի մրսածության հետևանքով առաջացած հիվանդությունների, սակավարյունության, ռևմատիզմի, հոդատապի, գեղձախտի, որքինի և այլ մաշկային հիվանդությունների բուժման համար։


== Ծանոթագրություններ ==
Դարադով

Դարադով, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 25 կմ արևելք, լճափից 5-6 կմ հեռու, գետակի ափին, սարավանդի վրա։


== Բնակչություն ==
XX դարի սկզբին ուներ 15 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Երկարգետ (գետ)

Անվան այլ կիրառումների համար տե՛ս՝ Երկարգետ (այլ կիրառումներ)Երկարգետ, գետ Հայաստանի Կոտայքի մարզում։ Սկիզբ է առնում Ծաղկունյաց լեռնաշղթայի լանջերից և ձախից միախառնվում Հանքավան գետին։ Երկարությունը՝ 10 կմ։


== Ծանոթագրություններ ==
Քուրեշ

Քուրեշ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Բնակաչություն ==
XIX դարի վերջին ուներ 15 տուն հայ բնակիչ։


== Պատմամշակութային կառույցներ ==
Քուրեշն ուներ 1325 թվականին կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բեշեղլու Դաղ

Բեշեղլու Դաղ, լեռնագագաթ (773 մ) Ղարաբաղի լեռներում, Գարգար և Խաչեն գետերի ջրբաժանում, վերջինիս ստորին հոսանքի աջ կողմում։ Լաջերի մի մասը անտառապատ է։ Արևելյան կողմում կա մի ավերակ ամրոց։


== Ծանոթագրություններ ==
Ֆրաուենֆելդ

Ֆրաուենֆելդ (գերմաներեն՝ Frauenfeld), քաղաք Շվեյցարիայում, Թուրգաու կանտոնի վարչական կենտրոնը:
Զբաղեցնում է 27.37 քառակուսի կիլոմետր տարածք, որից 12.43 քառակուսի կիլոմետրը կամ 45.4%-ը օգտագործվում է գյուղատնտեսական նպատակներով, 6.77 քառակուսի կիլոմետրը կամ 24.7%-ը անտառապատ է:
2018 թվականի դեկտեմբերի տվյալներով բնակիչների թվաքանակը եղել է 25,611: Նրանց 22.3%-ը օտարերկրացիներ էին:


== Պատմամշակութային հուշարձաններ ==
Ֆրաուենֆելդի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ արխիվային չորս շենք, կանտոնային գրադարանը, քաղաքային կաթոլիկ եկեղեցին, Սբ. Լաուրենցեն եկեղեցին՝ Սբ. Աննայի մատուռի հետ, Messmerhaus-ը, հնագիտության և բնապատմության թանգարանները, միջնադարյան ամրոցը՝ իր ներսում գտնվող պատմության թանգարանով հանդերձ և քաղաքապետարանի հին շենքը (ռատհաուսը):  Ֆրաուենֆելդի հին քաղաքամասն ամբողջությամբ ներառված է նաև Շվեյցարական ժառանգության գույքացանկում:


== Պատկերասրահ ==

		
		
		
		
		
		
		


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.


== Ծանոթագրություններ ==


== Արտաքին հղումներ ==
Official website
Ջրի պահման ժամանակ

Ջրի պահման ժամանակ կամ ջրի հոսման ժամանակ, լճի ընդհանուր ծավալի և լճից ջրի դուրս թափվող ջրի հաշվառման հիման վրա չափ։ Ջրի պահման ժամանակը որոշում է լիճ ընկած և դրանից դուրս գալու համար ջրի միավորին հարկավոր ժամանակը։


== Արտաքին հղումներ ==
EPA's Great Lakes Factsheet #1
EPA's Great Lakes Atlas
Jody Richardson, Alistair McKerchar։ «Land-locked fish and lake-residence time»։ Վերցված է May 2007  - relationship between residence time of lakes of New Zealand and koaro, smelt and common bully populations.
(1216) Ասկանիա

(1216) Ասկանիա (անգլ.՝ Askania), աստերոիդ աստերոիդների հիմնական գոտում։ Հայտնաբերվել է 1932 թվականի հունվարի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,23216 ա. մ., առավելագույնը մոտենում է 1,83 ա. մ. հեռավորության վրա և հեռանում 2,6344 ա. մ.։ Արեգակի շուրջ մեկ ամբողջական պտույտ է կատարում 1218,11 երկրային օրվա ընթացքում, իր ուղեծրով շարժվելով միջինում 0,29554 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,6° անկյուն։
Ասկանիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1216) Ասկանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6979) Շիգեֆումի

(6979) Շիգեֆումի (անգլ.՝ Shigefumi), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 12-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,651109 ա. մ., առավելագույնը մոտենում է 2,0564 ա. մ. հեռավորության վրա և հեռանում 3,2459 ա. մ.։ Արեգակի շուրջ մեկ ամբողջական պտույտ է կատարում 1576,67 երկրային օրվա ընթացքում, իր ուղեծրով շարժվելով միջինում 0,22833 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6979) Շիգեֆումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանամի կամուրջ

Սանամի կամուրջ, կամուրջ նախկին Ելիզավետպոլի նահանգի Ղազախի գավառում, Դիլիջան և Իջևան բնակավայրերի միջև, հավանաբար Աղստև գետի վրա։ Հիշատակված է հայկական ավանդություններում։


== Ավանդություն ==
Այս կամրջի մոտ Աղջկա Բերդ անունով մի ամրոց կա։ Թշնամին ժամանակին հարձակվում է նրա վրա։ Ամրոցում փոքրաթիվ մարդիկ հերոսաբար դիմադրում են կատաղի թշնամուն։ Նրանց մեջ աչքի է ընկնում Սանամ անունով մի աղջիկ, ով վերևից հսկայական քարեր է գլորում։ Անհավասար կռիվը երկար է տևում։ Բերդականներն ի վերջո պարտվում են։ Թշնամու ամրոց մտած զինվորները ողջ-ողջ բռնում են Սանամին և կախում կամրջից, դրանից հետո կամուրջը կոչվում է Սանամի անունով։


== Ծանոթագրություններ ==
Սայումի Միտիսիգե

Սայումի Միտիսիգե (ճապ.՝ 道重 さゆみ հուլիսի 13, 1989(1989-07-13), Յամագուտի, Ճապոնիա, Ուբե, Յամագուտի, Ճապոնիա և Յամագուտի, Ճապոնիա), ճապոնացի փոփ երգչուհի, ճապոնական Morning Musume խմբի անդամ։


== Վաղ տարիներ ==
Սայումի Միտիսիգեն ծնվել է Ճապոնիայի Յամագուտի քաղաքում։ Նա ընտանիքի ամենաերիտասարդ անձն է։ Երգչուհին ունի նաև իրենից մեծ քույր և եղբայր։


== Պատմություն ==
Նա անդամակցել է Morning Musume երաժշտական խմբին 2003 թվականին Քամել Էրիի, Ֆուդզիմիտո Միկիի և Թանակոյ Ռեյնոյի հետ միասին (այդ ժամանակ նրանք «Morning Musume»-ի 6-րդ եթերաշրջանին էին մասնակցում և պետք է անցնեին լսումների)։ Իր առաջնաելույթ սինգլի անունը «Shabondama» է։ Երբ Սայումին անցավ լսումների փուլը, Տսունկու պրոդյուսերը նշել էր, որ նա ունի թույլ վոկալային տվյալներ։ Այս ամենից հետո, նա ջանադրաբար աշխատում էր ձայնի վրա, ավելին, հաճախում էր նաև վոկալի դասընթացների։ Սայումին մինչ օրս էլ գոհ չէ իր ձայնային տվյալներից։
2005 թվականին նա «Morning Musume Lucky 7 Audition»-ում եղել է Կուսիմի Կոխարուի «ուսուցիչ»-ը։ Սայումի Միտիսիգեն և Իսիկով Ռիկի հետ միասին այդ թվում հանդիսանում են Ecomoni խմբի անդամներ։
Նա հաճախ է ցույց տալիս իր սերն ուղղված իրեն տարբեր TV շոուներում։ Երբեմն նա իրեն համարում է խմբի ամենալավիկ մասնակիցը և ասում է, որ իր չափից դուրս նրբիկ տվյալները ծածկում են նրա թույլ վոկալային տվյալները։
«Usa-chan Peace» սա երաժշտական արտահայտություն է, որը Սայումին օգտագործում է իր համար։ Երբ նա ասում է «Usa-chan peace», նա պահում է իր ձեռքերը ականջների մոտ այնպես, որ ձեռքերի մատներ ընդունում են V տառի ձև։
2012 թվականի մայիսի 18-ին, երբ Ռիսա Նիիգակին լքեց Morning Musume-ն ու Hello! Project, Սայումի Միտիսիգեն հռչակվեց Morning Musume խմբի նոր լիդերը։


== Թողարկումներ ==


=== Ֆոտոգրքեր ===


=== Ֆիլմեր ===
ճապ.՝ 星砂の島、私の島～Island Dreamin'～ - 29 սեպտեմբերի, 2003
ճապ.՝ 劇場版とっとこハム太郎はむはむぱらだいちゅ! ハム太郎とふしぎのオニの絵本塔 - 20 հուլիսի, 2005
ճապ.՝ サイボーグしばた 3 - 28 սեպտեմբերի, 2005


=== DVDs ===


=== TV ===


=== Ռադիո ===


== Ծանոթագրություններ ==


== Արտաքին հղումներ ==
Սայումի Միտիսիգեի պաշտոնական բլոգը (ճապոներեն)
Սայումի Միտիսիգեի պաշտոնական հաշիվը Hello! Project-ում Archived 2012-07-27 at the Wayback Machine. (ճապոներեն)
Բոժի

Բոժի (ֆր.՝ Bogy), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 336 մարդ, բնակչության խտությունը` 47.86 մարդ/կմ²։ Բնակավայրը զբաղեցնում է 7.02 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 55 կմ հարավ, Պրիվա քաղաքից` 65 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 246 աշխատունակ (15-64 տարեկան) բնակիչ, որոնցից ակտիվ էին 190-ը, իսկ ոչ ակտիվները` 56։ Ակտիվության ցուցանիշը կազմում է 77,2 %։ 190 աշխատունակ մարդկանցից աշխատել է 185 անձ (102 տղամարդ և 83 կին)։ Գործազուրկ են եղել 5 անձ (2 տղամարդ և 3 կին)։ 56 անաշխատունակներից 19-ը եղել են աշակերտներ կամ ուսանողներ, 24-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Պորշեր (այլ կիրառումներ)

Սեն Պորշեր, կարող է վերաբերել՝

Սեն Պորշեր - համայնք Ֆրանսիայում
Սեն Պորշեր - Ֆրանսիայի կանտոն
Զանգակ Մինստերի

Զանգակ Մինստերի (լատ.՝ Campanula minsteriana ), զանգակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
4-16 սմ երկարությամբ, վեր բարձրացող ցողուններով, բարձիկանման ճիմ առաջացնող գեղազարդային կիսաթփիկ բույս է։ Վարդակային տերևները թիանման են։ Ծաղիկները 1-4 հատ են, կապտամանուշակագույն և գտնվում են վահանիկանման ծաղկաբույլերում։


== Տարածվածություն ==
Հայաստանում հանդիպում է Դարեղեգիսի ֆլորիստիկական շրջանում (Տիգրանաշեն և Զանգակատուն գյուղերի միջև, Խաչիկ, Գնիշիկ, Գանձակ, Խնձորուտ)։ Աճում է նաև Նախիջևանում, Արևելյան Անատոլիայում, Հյուսիսարևմտյան Իրանում, որտեղ նույնպես հազվադեպ է հանդիպում։


== Էկոլոգիա ==
Աճում է միջին լեռնային գոտում՝ ծովի մակարդակից 1400-1800 մ բարձրությունների վրա, քարաթափվածքներին։ Ծաղկում է հունիս-հուլիս ամիսներին, պտղաբերում՝ հուլիս-սեպտեբերին։


== Պահպանություն ==
Վտանգված տեսակ է։ Գտնվում է ընդհանուր արեալի հյուսիսային սահմանում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Lernu!

lernu! (կամ lernu.net [1] Archived 2020-12-05 at the Wayback Machine.)՝ բազմալեզվանի վեբային անվճար նախագիծ, որի նպատակն է էսպերանտոյի տարածումն ու ուսուցանումը։ Այս անվանումը էսպերանտոյով նշանակում է՝ «սովորի՛»։ Կայքը աշխատեցվում է E@I-ի կողմից՝ միջազգային երիտասարդական Հասարակական կազմակերպություն, որն սկզիբ է առել որպես Էսպերանտոյի Համաշխարհային Երիտասարդական Կազմակերպության աշխատանքային խումբ։
Կայքի պարունակության մեծ մասը կազմված է էսպերանտո ուսանելու տարբեր գործիքներից, որոնց թվում են. վարծություններ, խաղեր, բառարաններ, քերականական ուղեցույցներ, քննական համակարգ և գրքեր, երաժշտություն, ձայնագրված պատմվածքներ և տեսահոլովակներ պարունակող մուլտիմեդիա գրադարան։ Կան նաև հաղորդակցվելու միջոցներ, որոնցից են. ակնթարթային սուրհանդակ (instant messanger), տարբեր թեմաներով քննարկումների ֆորումներ և էսպերանտոյի միջոցառումների մասին նորություններ։ Էսպերանտիստները և էսպերանտո կազմակերպությունները կարող են իրենց միջոցառումները և ծառայությունները գովազդել կայքի էջերին։
Վիճակագրությունը ցույց է տալիս, որ կայքը են այցելում ամսական 75 հազարից ավել օգտվողներ։ Այցելուների մեծ մասը գալիս են Եվրոպայից, Հարավարևելյան Ասիայից և Ամերիկաներից [2] Archived 2007-03-31 at the Wayback Machine.:


== Տես նաև ==
Էսպերանտո


== Արտաքին հղումներ ==
(ru) lernu!
E@I-ի պաշտոնական կայք
Էսպերանտո-գիտական Հիմնադրամի (Esperantic Studies Foundation) պաշտոնական կայք
Ադըյաման

Ադյաման (թուրքերեն՝ Adıyaman), նախկին հայտնի էր որպես Հասանմսուր, քաղաք Թուրքիայում, Ադըյամանի մարզի վարչական կենտրոնը։


== Անվան ստուգաբանություն ==
Քաղաքի անունն առաջացել է Հասան Մանսուր իշխողի անունից, որը շատ դաժան անձնավորություն է եղել։ Բնակիչները սպանել են նրան և քաղաքն անվանել են Ադյաման, որը նշանակում է «սոսկալի»։


== Պատմություն ==
Գտնվում է նախկին հայկական Կոմմագենեի տարածքում։ Հետագայում եղել է քաղաք Արևմտյան Հայաստանում, Խարբերդի վիլայեթի Հասանմսուրի գավառակում` Եփրատի աջ կողմում։ Քաղաքն հանդիսանում էր Հասանմսուրի գավառակի կենտրոնը։
XIX դարի վերջին ուներ 15 000 բնակիչ, որից 6000-ը` հայեր, մյուսները թուրքեր, հույներ, ասորիներ։ Բնակիչները հիմնականում մշակում էին ծխախոտ, բամբակ, հաշիշ։
Ադըյամանի շրջակայքում կային հայաբնակ գյուղեր՝ Սամսատ, Գանթարա, Կևրուկ։ 1895–ի համիդյան ջարդերի և 1909 թվականի Կիլիկիայի կոտորածների ժամանակ Ադըյամանի և շրջակայքի հայերը հերոսաբար դիմադրել են թուրք հրոսակներին։ Մեծ Եղեռնի ընթացքում հայերի մի մասը բնաջնջնվեց։
1915 թվականի Մեծ եղեռնի կոտորածներից հետո հայերը կրկին բնակություն են հաստատել Ադըյամանում։ 1986 թվականի տվյալներով Ադյամանը գյուղաքաղաք է և ունի 7000 բնակիչ։
1927 թվականին, 1937–1938 թվականներին և հետո քաղաքում հետազոտվել է հին քարի դարի ուշ շրջանի բնակավայր, որտեղ գտնվել են քարե (կայծքար, հասպիս, երբեմն օբսիդիան) բազմատեսակ իրեր։ Որոշ գիտնականների կարծիքով նրանք պատկանում են օրինիակյան մշակույթին։
Գտածոների մեջ կան քերիչներ, կտրիչներ, բութ եզրով շեղբեր, ծակիչներ, որոշ քանակությամբ, մուստերյան կաղապարներ և, հավանաբար, նեոլիթյան դարաշրջանին պատկանող իրեր։ Ադըյամանի շրջակայքում գտնվել են նաև ժայռապատկերներ (քարայծերի)։
1971 թվականին Ադըյամանում ապրում էր 52 հայ ընտանիք։ Ադըյամանում է ծնվել ֆրանսիական դիմադրության շարժման հերոս Միսաք Մանուշյանը։


== Բնակչություն ==
Ըստ 2012 թվականի մարդահամարի տվյալների, քաղաքի բնակչությունը կազմում է 217,463 մարդ։


== Տնտեսություն ==
Ադըյամանի բնակչությունը զբաղվում է տեխնիկական կուլտուրաների (ծխախոտ, բամբակ) մշակությամբ, արհեստներով և առևտրով։


== Պատմամշակութային կառույցներ ==
Ադյամանն ուներ երեք եկեղեցի, որոնց կից գործում էին դպրոցներ։ 1986 թվականի դրությամբ պահպանվել էր միջնադարում կառուցված հայոց եկեղեցու ավերակները։
1971–ին Ադյամանում ապրում էր 52 հայ ընտանիք։ Ադյամանում է ծնվել ֆրանս․ դիմադրության շարժման հերոս Միսակ Մանուշյանը։


== Ծանոթագրություններ ==
Նովայա Իգիրմա

Նովայա Իգիրմա (ռուս.՝ Новая Игирма), քաղաքատիպ ավան Ռուսաստանի Իրկուտսկի մարզի Նիժնելիմսկի շրջանի կազմում։
Բնակչությունը 2011 թվականին գրանցված տվյալներով կազմում էր 10163 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոջա Պետրոսի տուն

Խոջա Պետրոսի տուն (անգլ.՝ Khoja Petros House), պատկանում է Պարսկաստանի Սեֆյան  ժամանակաշրջանին,  գտնվում է Իրանի  Սպահան նահանգի   Նոր Ջուղա թաղամասի  Հաքիմ Նեզամ փողոցում։ Այն 1997 թվականի օգոստոսի 1-ին, 1906  համարով  գրանցվել է  Իրանի ազգային հուշարձանների ցանկում։


== Նկարագրություն ==
Խոջա Պետրոսի տունը գտնվում է   Սպահան նահանգի   Նոր Ջուղա թաղամասում։ Այն կառուցվել է  Սեֆյան ժամանակաշրջանում։


== Պատմություն ==
Խոջա Պետրոսին իր ազնվության և բարեգործության համար Շահ-Աբբաս II և ժողովուրդը բարձր են գնահատել։ Ժամանակին այդ տանը  անցկացվել են բազմաթիվ պալատական երեկույթներ, հյուրընկալել են նաև թագավորի հյուրերին։ Հետագայում տունը վաճառվել է Գերաք Միրմաններին։


== Կառուցվածքը ==
Խոջա Պետրոսի տունը  կառուցել է  հայ շինարար և ճարտարապետ Վարպետ Մաթևոսը։ Տունը բաժանված էր երկու մասից` հյուսիսային և հարավային, որոնք բաժանվում էին միմյանցից պարտեզով։ Հյուսիսային և հարավային տների ջերմաստիճանը տարբեր էր`կապված տարվա եղանակից։ Շենքը  բաղկացած էր  2 հարկից։ Երկրորդ հարկն ավելի շատ է վնասված, ուստի որևէ հստակ տեղեկատվություն չկա։ Սակայն բոլոր մասերում պահպանել են իրենց համաչափությունը։ Շենքի առաջին հարկը բաղկացած է մեկ կենտրոնական սենյակից, որի երկու կողմերը` համաչափ սենյակներ կան։ Կենտրոնական սենյակի մեջտեղում կա մարմարե լողավազան, իսկ նրա հարավային պատի վրա կան որմնանկարներ, որոնք  կարելի է տեսնել Ալի Ղափու պալատի պատին։ Առաջին հարկում  տեղադրված է նաև պատի տաքացուցիչ։  Տան հյուսիսային և հարավային հատվածների միջև գտնվող այգիների ծառերի մեծ մասն այժմ ոչնչացվել են։


== Որմնանկարներ ==
Խոջա Պետրոսի տան որմնանկարները, ըստ Հ. Տեր-Հովհանյանի, Ա. Երեմյանի և Մ. Ղազարյանի,
Մինասի գործերն են, որտեղ պատկերված  են եվրոպական հագուստներով բարձրաստիճան պալատական անձինք և այլ տեսարաններ։ Այն համարվում է աշխարհիկ նկարչության լավագույն նմուշներից։  Ընդհանրապես, կարելի է ասել, որ այս տան որմնանկարները՝ գեղեցիկ ծաղկային և տերևային մոտիվներով  նման են Քառասուն սյունների պալատի և հոյակապ Ալի Ղափու պալատի  մոտիվներին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Նոր Ջուղա
Full text of "Hay mshakuyt'e" [Armenian Culture]-04"
Հայերը Մադրասում
The Hindu. Խոջա Պետրոս Ոսկան՝ Մարմալոնգ կամուրջի հեղինակը
Early Modern Merchants as Collectors (Oxford, 15-16 Apr 12)
Toward a Global Middle Ages: Encountering the World through Illuminated .
Medieval Armenian Manuscripts at the University of California, Los Angeles
…Նա մեկ ձեռքով կառուցում է Բեթղեհեմի եկեղեցին…». Նարինե Գրիգորյան
(չաշխատող հղում) Հայ-Իրանական ճարտարապետական զուգահեռներ
JULFA i. SAFAVID PERIOD
Articles EmailPrint Isfahan Churches
Bedkhem Church
Հայկական գանձարան
His Heart was in Julfa: Petrus Uscan and his Will
رونق تجارت ابریشم در دوره شاه عباس
موزه مردم شناسی ارامنه جلفای نو یکساله شد
Նոր Ջուղայի տպարանն ու իր տպագրած գրքրերը (1636-1972)
The Art of Armenia: An Introduction
Toward a Global Middle Ages: Encountering the World through Illuminated ...
Early Modern Merchants as Collectors (Oxford, 15-16 Apr 12)
Բորմա

Բորմա (ռուս.՝ Борма), գյուղ Ռուսաստանի Սամարայի մարզի Ելխովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5597) Ուորեն

(5597) Ուորեն (անգլ.՝ Warren), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,443873 ա. մ., առավելագույնը մոտենում է 1,9306 ա. մ. հեռավորության վրա և հեռանում 2,9571 ա. մ.։ Արեգակի շուրջ մեկ ամբողջական պտույտ է կատարում 1395,46 երկրային օրվա ընթացքում, իր ուղեծրով շարժվելով միջինում 0,25798 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5597) Ուորեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2521) Հեյդի

(2521) Հեյդի (անգլ.՝ Heidi), աստերոիդ աստերոիդների հիմնական գոտում։ Հայտնաբերվել է 1979 թվականի փետրվարի 28-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,793242 ա. մ., առավելագույնը մոտենում է 2,5344 ա. մ. հեռավորության վրա և հեռանում 3,0521 ա. մ.։ Արեգակի շուրջ մեկ ամբողջական պտույտ է կատարում 1705,14 երկրային օրվա ընթացքում, իր ուղեծրով շարժվելով միջինում 0,211126 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,72° անկյուն։
Հեյդի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2521) Հեյդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժագուարետամա

Ժագուարետամա (պորտ.՝ Jaguaretama), համայնք Բրազիլիայում՝ Սեարա նահանգի կազմում։ Գտնվում է Ժագուարիբի մարզում։ Մտնում է Մեդիու Ժագուարիբի գավառի կազմի մեջ։ Բնակչությունը կազմում է 18 352 մարդ՝ 2006 թվականի տվյալներով։ Գրավում է 1 759,722 կմ2 տարածք։ Բնակչության խտությունը՝ 10,4 մարդ/կմ²։
Քաղաքի տոնը նշվում է օգոստոսի 29-ին։


== Պատմություն ==
Քաղաքը հիմնադրվել է 1879 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 40.038.678,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.199,69 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,645 (տվյալները ՄԱԿ-ի զարգացման ծրագրի)


== Աշխարհագրություն ==
Կլիման տարածքում կիսաանապատային է։
Հայմբուխենտալ

Հայմբուխենտալ  (գերմ.՝ Heimbuchenthal), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 2155 մարդ (ըստ 2010 թվականի դեկտեմբերի 31-ի)։ Տարածքը կազմում է 17,15 կմ²։ Պաշտոնական կոդ՝ 09 6 71 127։


== Ծանոթագրություններ ==


== Արտաքին հղումներ ==
Պաշտոնական էջ
Սոֆյա Բագրատունի

Սոֆյա Բագրատունի, հայոց թագավոր Աշոտ Մեծի (885-890) ավագ դուստրը, Վասպուրականի իշխանության գահերեց տիրակալի՝ Գրիգոր-Դերենիկի կինը։ Նրա որդիներից Աշոտ-Սարգիսը ժառանգել է հայրական կալվածքը, ապա Գագիկը և Գուրգենը դարձել են համապատասխանաբար Վասպուրականի ու Պարսկահայքի իշխաններ։
Ունեցել են 4 եղբայր և 2 քույր՝


== Ընտանիք ==


== Գրականություն ==
Cyril Tumanoff, Manuel de Généalogie et de Chronologie pour l’Histoire de la Caucasie Chrétienne (Arménie-Géorgie-Albanie)
Հայկական սովետական հանրագիտարան
René Grousset, Histoire de l’Arménie Archived 2015-12-01 at the Wayback Machine.
Continuité des élites à Byzance durant les siècles obscurs
(103) Հերա

(103) Հերա (անգլ.՝ Hera), աստերոիդ աստերոիդների հիմնական գոտում։ Հայտնաբերվել է 1868 թվականի սեպտեմբերի 7-ին Ջեյմս Վոթսոնի կողմից Դետրոյտում։ Անվանվել է Հունական դիցաբանության Հերա աստվածուհու, Զևսի կնոջ, անունով։
Միջին հեռավորությունը Արեգակից կազմում է 2,700717 ա. մ., առավելագույնը մոտենում է 2,4802 ա. մ. հեռավորության վրա և հեռանում 2,9212 ա. մ., իսկ Երկրի ուղեծրին Հերա աստերոիդը նվազագույնը մոտենում է 1,468 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1621,13 երկրային օրվա ընթացքում, իր ուղեծրով շարժվելով միջինում 0,222068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,42° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Հերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆլավիա Պիկկոլի Նարդելլի

Ֆլավիա Պիկկոլի Նարդելլի (իտալերեն՝ Flavia Piccoli Nardelli, հուլիսի 6, 1946(1946-07-06), Տրենտո, Իտալիա), իտալացի քաղաքական գործիչ, Իտալիայի  պատգամավորների պալատի 7-րդ հանձնաժողովի նախագահ (մշակույթ, կրթություն, գիտություն)։


== Կենսագրություն ==
Ֆինանսների նախագահ Ֆլամինո Պիկոլիի դուստրն է։ Բարձրագույն կրթություն է ստացել  փիլիսոփայության բնագավառում, մշակութաբան է։ 1989-2013 թվականներին եղել է  Լուիջի Ստուրցոյի անվան համալսարանի գլխավոր քարտուղարը։ 2013 թվականի մարտի 19-ին ընտրվել է Իտալիայի Պատգամավորների պալատ Պյեմոնտ 2-րդ ընտրատարածքից՝ Դեմոկրատական կուսակցության ցուցակների համաձայն։ 2015 թվականի հուլիսի 21-ից հանդիսանում է Իտալիայի պատգամավորների պալատի 7-րդ հանձնաժողովի նախագահ (մշակույթ, կրթություն, գիտություն)։


== Ծանոթագրություններ ==


== Արտաքին հղումներ ==
Профиль на сайте Палаты депутатов Италии (իտալ.)
Սոոմե (գյուղ, Անցլա շրջան)

Սոոմե (էստ․՝ Soome), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռուդիկ Պետրոսյան

Ռուդիկ Շիրակի Պետրոսյան ( փետրվարի 18, 1946, Երևան, Հայկական ԽՍՀ, Խորհրդային Սոցիալիստական Հանրապետությունների Միություն ), հայ օդաչու-հրամանատար, Արցախյան ազատամարտի մասնակից։
1964–1967 թվականներին ծառայել է ԽՍՀՄ ԶՈՒ-ում։ 1969 թ. ավարտել է Ռուսաստանի Ռյազանի մարզի Սասովոյի քաղաքացիական ավիացիայի օդաչուական ուսումնարանը։ 1969–2000 թվականներին աշխատել է «Էրեբունի» օդանավակայանում։ 1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին կատարելով ավելի քան 60 թռիչք։
1988–1992 թվականներին ՅԱԿ-40 ինքնաթիռի անձնակազմում (Հրամանատար) մասնակցել է ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչքներ։ Ընդհանուր թռիչքաժամը ԼՂ կազմել է 143 ժամ։ 
Պարգևատրվել է ԼՂՀ «Մարտական խաչ» 2-րդ աստիճանի շքանշանով։ 


== Ծանոթագրություններ ==
Բլագոդարնոյե (Կարսի գավառ)

Անվան այլ կիրառումների համար տե՛ս՝ Բլագոդարնոյե (այլ կիրառումներ)Բլագոդարնոյե, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նիմա Յուշիջ

Նիմա Յուշիջ (պարսկերեն՝ نیما یوشیج, իսկական անունը՝ Ալի Էսֆաբդիրարի, նոյեմբերի 12, 1895(1895-11-12), Յուշ, Մազանդարան, Sheykh Fazlolah-e Nuri Rural District, Baladeh District, Nur County, Մազանդարան, Իրան - հունվարի 4, 1960(1960-01-04) կամ հունվարի 6, 1960(1960-01-06), Shemiran, Թեհրանի նահանգ, Իրան), պարսիկ բանաստեղծ, գրական քննադատ, արվեստագետ, հուշագիր, մանկագիր։ Իրանական նորագույն պոեզիայի հիմնադիրը։
Նախնական կրթությունը ստացել է հայրենի գյուղում։ 1907 թվականին ընտանյոք տեղափոխվել են Թեհրան, որտեղ ընդունվել է ֆրանսիական Սեն-Լուի կոլեժ, որտեղ սովորել է ֆրանսերեն, արաբական և պարսկական գրականություն։ Ֆրանսերենին տիրապետելը նրան օգնում է ծանոթանալ արևմտյան գրականությանը։
Նշանավոր ստեղծագործություններից են՝ «Մանլի», «Առասպել և քառյակներ», «Իմ պոեզիան», «Գիշերվա քաղաքը, առավոտի քաղաքը», «Առասպել» և այլն։ Հրատարակել է բազմաթիվ հուշագրություններ և մանկական գրքեր։


== Նիմա Յուշիջը հայերեն ==
Գետափին...; Դեռ գիշերից; Ձմռան ցուրտ գիշերում; Տունս ամպամած է; Ես, աչքս քո ճանապարհին է; Դարուգ; Հյուղակիս մոտ; Սառը օջախ։ Ոսկե գմբեթ (ժամանակակից իրանական պոեզիա), Ե., Հայաստան, 2004, էջ 13-20։ Պարսկերենից թարգմ.՝ Էդուարդ Հախվերդյան։


== Ծանոթագրություններ ==
Իզմալկովսկի շրջան

Իզմալկովսկի շրջան (ռուս.՝ Измалковский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Իզմալկովո։


== Աշխարհագրություն ==
Շրջանի տարածքի մակերեսը կազմում է 1130 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17599 մարդ։ Բնակչության խտությունը կազմում էր 15,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լոննա (Ռեդալի վտակ)

Անվան այլ կիրառումների համար տե՛ս՝ Լոննա (այլ կիրառումներ)Լոննա (ռուս.՝ Лонна), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ռեդալ գետի ձախ ափից 7 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029416
Կոդը ըստ հիդրոլոգիական հետազոտության (ՌԴ) — 102002941
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Կինոշրջիկ

Կինոշրջիկ, դյուրակիր կինոտեղակայանք՝ կինոպրոյեկցիոն ստացիոնար սարքավորում չունեցող փոքր հանդիսասրահներում հիմնականում նեղ ժապավենով (16 մմ) կինոնկարներ ցուցադրելու համար։
Կիրառվում է հեռավոր գյուղական շրջաններում, դաշտակացարաններում, ձմեռանոցներում, հետախուզական արշավախմբերում, անտառահատման և նման օբյեկտներում, ինչպես նաե ուսումնական աշխատանքում։ Կինոշրջիկի մեջ մտնում են կինոպրոյեկցիոն ապարատը, ձայնային հաճախականությունների էլեկտրական ազդանշանների ուժեղացուցիչը, 127 վ և 220 վ լարման ավտոտրանսֆորմատորը, կինոպրոյեկցիոն հավաքովի էկրանը։ Կազմի մեջ մտնում են՝

Կինոպրոյեկտորը,
Ուժեղացուցիչ աուդիո հաճախականությունը
Բարձրախոս սարք
127 վ և 220 վ լարման ավտոտրանսֆորմատոր
Կինոպրոյեկցիոն հավաքովի էկրան
Ծալովի էկրանին ֆիլմեր
A Classy Pair

A Classy pair, 1979 թվականի ամերիկյան ջազ երգչուհի Էլլա Ֆիցջերալդի ստուդիական ալբոմն է, որը ուղեկցվել է «Count Basie Orchestra»-ի կողմից։ Ալբոմի կարգավորումները կատարվել են Բեննի Քարթերի կողմից։
Այս ալբոմը Ֆիտցգերալդի և Բեյսիի ստուդիայի երկրորդ ձայնագրությունն է «Ella and Basie!» (1963)-ից հետո։ Այս զույգը միասին առավել հաճախ աշխատել է Էլլա Ֆիտցգերալդի «Pablo Records»-ի ստեղծման տարիներին։ Այս ալբոմն էլ վերջը դրեց այն հարաբերությունների, որոնք առավել ամրապնդվել էին 1957 թվականին։


== Ընդունելություն ==
«Allmusic»-ի Սքոթ Յանոուի վերանայումից հետո ալբոմին տրվեց երեք աստղ։


== Երգացանկ ==


== Անդամներ ==
Էլլա Ֆիցջերալդ – վոկալ
Քաունթ Բեյսի նվագախումբ
Քաունթ Բեյսի – դաշնամուր
Ռեյ Բրաուն – շեփոր
Սոննի Քոն – շեփոր
Փիթ Մինգեր – շեփոր
Նոլան Էնդրյու Սմիթ – շեփոր
Բիլ Հյուգես – տրոմբոն
Մել Վանզո – տրոմբոն
Դենիս Ուիլսոն – տրոմբոն
Միտչել Բութի Վուդ – տրոմբոն
Բոբբի Պլատտեր – ալտ սաքսոֆոն
Դենի Թըրներ – ալտ սաքսոֆոն
Էրիկ Դիքսոն – տենոր սաքսոֆոն
Քեննի Հինգ – տենոր սաքսոֆոն
Չարլի Ֆոուլքես – բարիտոն սաքսոֆոն
Ֆրեդի Գրին – կիթառ
Ջոն Քլեյթոն – կրկնակի բաս
Բատչ Մայլս – հարվածային գործիքներ
Բեննի Քարթեր – կազմակերպիչ, դիրիժոր


== Ծանոթագրություններ ==
Քրիստոֆեր Կոլամբուս

Քրիստոֆեր Ժոզեֆ Կոլամբուս (անգլ.՝ Christopher Joseph Columbus, սեպտեմբերի 10, 1958(1958-09-10)[…], Սպանգլեր, Քամբրիա շրջան, Փենսիլվանիա, ԱՄՆ), ամերիկյան կինոռեժիսոր, սցենարիստ, պրոդյուսեր և գրող։


== Կենսագրություն ==
Կոլամբուսը ծնվել է Սպենգլերում, Պենսիլվանիա նահանգում։ Մանուկ ժամանակից հետաքրքրվում էր սարսափ ֆիլմերով և երազել է հետագայում զբաղվել կոմիքսների ստեղծմամբ։ Բայց սովորելով ավագ դպրոցում, նա իր մեջ բացահայտեց կիրք դեպի նկարահանումներ և որոշեց ջանքեր գործադրել իր կինոռեժիսուրայում իր կարիերայի ստեղծման համար։ Նա գնաց Նյու Յորք, որտեղ նա գրանցվեց արվեստի դպրոցում, և սկսեց նկարել կարճամետրաժ ֆիլմեր և գրել սցենարներ։
Շուտով Կոլամբուսը գրեց «Գրեմլիններ»-ի սցենարը, որը լրջորեն հետաքրքրեց Սթիվեն Սփիլբերգին։ 1984 թվականին նկարահանվել է նույնանուն ֆիլմում, որտեղ Սփիլբերգը հանդես եկավ, որպես գործադիր պրոդյուսեր։
Ռեժիսորական դեբյուտով Կոլամբուսի «Դայակի արկածները» դարձավ 1987 թվականի միջին բյուժետային հումոր։ 1989 թվականին նա գրեց «Փոքրիկ Նիմո։ Արկածներ երազների երկրում» մուլտֆիլմի սցենարը։ 1990 թվականին Կոլամբուսը ավարտին հասցրեց Սուրբ ծննդյան հումոր «Տանը մենակը» ֆիլմը, որտեղ գլխավոր դերում Մակոլեյ Կալկինն է։ Համաշխարհային կինովարձույթում ֆիլմը հավաքել է 500 միլիոն դոլար, 1992 թվականի սկզբներին բոլոր ժամանակների ամենահաջողված ֆիլմերից այն զբաղեցրեց երրորդ տեղը։ 1992 թվականին նա նկարահանել է այդ ֆիլմի շարունակությունը - «Տանը մենակ 2։ Նյու Յորքում կորածը»։
2013 թվականին նա գրեց «Գաղտնիքների տունը» վեպը Նեդ Վիզինի համահեղինակությամբ։
Հետագա իր աշխատանքներում Կոլամբուսը ներառում է այնպիսի նշանավոր ֆիլմեր, ինչպիսիք են «Տիկին Դաուտֆայրը» և «Երկհարյուրամյա մարդը»։ Ինչպես նաև նա հանել է Հարի Փոթերի երկու մասերը- «Հարրի Փոթերը և Փիլիսոփայական քարը» (2001) և «Հարրի Փոթերը և Գաղտնիքների սենյակը» (2002)։
Այսօր Քրիստոֆեր Կոլամբուսը ապրում է Սան-Ֆրանցիսկոյում, ամուսնացած է , ունի 4 երեխա։


== Ֆիլմագրություն ==


== Ծանոթագրություններ ==


== Արտաքին հղումներ ==
Քրիստոֆեր Կոլամբուս (անգլ.) Internet Movie Database կայքում
Անմեղսունակություն

Անմեղսունակություն, երբ անձը քրոնիկական հոգեկան հիվանդության, հոգեկան գործունեության ժամանակավոր խանգարման, տկարամտության կամ այլ հիվանդագին վիճակի հետևանքով զրկվում է իր գործողությունների համար իրեն հաշիվ տալու կամ դրանք ղեկավարելու կարողությունից։
Քրեական օրենքով արգելված արարք կատարելու պահին կամ կատարելուց հետո անմեղսունակությունյան վիճակում գտնվող անձանց նկատմամբ կիրառվում են բժշկական բնույթի հարկադիր միջոցներ։ Հանցագործություն կատարելուց հետո անմեղսունակ դարձած անձինք օրենքով սահմանված ժամկետներում ապաքինվելու դեպքում ենթակա են քրեական պատասխանատվության։ Անմեղսունակությունը որոշում է դատարանը՝ դատա-հոգեբուժական փորձաքննության եզրակացության հիման վրա։
Կոնդակ (Շարանտի գավառ)

Կոնդակ (ֆր.՝ Condac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 474 մարդ, բնակչության խտությունը` 49.43 մարդ/կմ²։ Բնակավայրը զբաղեցնում է 9.59 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 65 կմ հարավ, Անգուլեմ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 279 աշխատունակ (15-64 տարեկան) բնակիչ, որոնցից ակտիվ էին 204-ը, իսկ ոչ ակտիվները` 75։ Ակտիվության ցուցանիշը կազմում է 73,1 %։ 204 աշխատունակ մարդկանցից աշխատել է 171 անձ (87 տղամարդ և 84 կին)։ Գործազուրկ են եղել 33 անձ (12 տղամարդ և 21 կին)։ 75 անաշխատունակներից 16-ը եղել են աշակերտներ կամ ուսանողներ, 42-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոխրաայտ սուզակ

Մոխրագույն սուզակ (լատ.՝ Podiceps grisegena), սուզակների ընտանիքին պատկանող ջրլող թռչուն։ Գրանցված է Հայաստանի Հանրապետության Կրմիր գրքում։
Նստակյաց, քիչ տարածված տեսակ է։ Մարմնի երկարությունը 40-50 սմ է, թևերի բացվածքը՝ 77-85 սմ, իսկ կենդանի զանգվածը՝ 0,57-0,12 կգ։ Կտուցը երկար է, սրածայր, ամբողջությամբ մուգ, հիմքը՝ դեղին։ Բնադրման շրջանում գագաթը սև է, այտերը՝ մոխրավուն սպիտակ, կոկորդը՝ դարչնագույն-շիկակարմիր։ Հետբնադրման շրջանում փետրածածկը մոխրագույն է, իսկ այտերը՝ սպիտակավուն։ Ձայնը բարձր ու կարճատև լաց է հիշեցնում, բնադրման շրջանում ծղրտուն լացի է նման։
Բնակվում է լճերում, ջրամբարներում, ճահճուտներում, ձկնաբուծական լճակներում։ Սնվում է ջրային անողնաշարավորներով և բույսերով։ Հարսանեկան խաղերը և զուգավորումը տեղի է ունենում մայիսի վերջ հունիսին։
Բույնը լողացող հարթակ է՝ փարթամ բուսուտներում (հայտնվում են հունիսի 1-ին կեսից հուլիսի սկիզբը)։ Դնում է 51 մմ տրամագծով, կավճագույն-սպիտակ 4-5 ձու։ Ձագերը բներում հայտնվում են հուլիսի ընթացքում։


== Տարածվածություն ==
Տարածված է Եվրոպայում, Ասիայում, Սկանդինավայան երկրներում, Ռուսաստանի հյուսիսում, Ուկրաինայում, Միջին Ասիայում, Կովկասում և Անդրկովկասում։ Բնադրման շրջանից դուրս տարածված է Բրիտանական կղզիներում, Միջերկրածովյան երկրներում, Փոքր Ասիայում և Իրանում։ Հայաստանում չուի շրջաններում հանդիպում է Սևանա և Արփի լճերում, Արարատյան հարթավայրի արհեստական և բնական լճակներում, իսկ բնադրման շրջանում՝ Լոռվա սարահարթի լճակներում։


== Էկոլոգիա ==
Բնադրման համար նախընտրում են առափնյա հարուստ ջրային բուսականությամբ և բաց ջրային մակերեսով լճերը, լճակները և ջրամբարները։
Ափից ոչ հեռու, եղեգնի, առափնյա ու ջրային բույսերի մնացորդներին տեղադրում են իրենց բները։ Դնում են 4-5 սպիտակավուն, 41-51 մմ տրամագծով ձու և թխսում 27-29 օր։ Ձագերը հիանալի լողում են և սուզվում։


== Պսահպանություն ==
Նստակյաց, քիչ տարածված տեսակ է, որի քանակությունը կրճատվում է։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Նախկինում բնադրում էին Սևանա լճի ավազանում։ Մինչև 2005 թվականը Արդանիս գյուղի մոտակա լճակում հանդիպում էին 6-10 բնադրող զույգ, իսկ Լոռվա սարահարթի լճակներում՝ 5-15։ Լճակում մշկամկների քանակության ավելացման արդյունքում դադարեցրել են բնադրելը։
Վտանգման հիմնական գործոններն են ձկնորսների կողմից անհանգստացումը, ջրի տատանումները և որսագողությունը։
Պահպանվում է «Արփի լիճ» և «Սևան» ազգային պարկերում։


== Ծանոթագրություններ ==
Կարապետ Դավիթյան

Կարապետ Դավիթյան (մակեդոներեն՝ Гарабет Тавитјан, 1953), Կարո, հայկական ծագումով հյուսիսային մակեդոնացի թմբկահար է, ով եղել է «Լեբ ի Սոլ» (մակեդոներեն՝ Leb i sol) ռոք խմբի անդամ։ Դավիթյանը համարվում է մակեդոնացի ամենահայտնի թմբկահարը։ Մասնակցել է ավելի քան 1200 համերգի։


== Կենսագրություն ==
Կարապետ Դավիթյանը ծնվել է 1953 թվականին Սկոպիեում։ Նա սկսել է թմբուկ նվագել 12 տարեկանում։ Նվագել է  Հարավսլավիայի գրեթե բոլոր կարևոր խմբերում։ 1976 թվականին Դավիթյանը դարձավ մակեդոնական մեծագույն «Լեբ ի Սոլ» ռոք խմբի անդամ։ Նա թմբուկ ու հարվածային գործիքներ է նվագել և նաև երաժշտություն է հորինել «Լեբ ի Սոլ»-ի բազմաթիվ ալբոմների համար։
1990 թվականին Դավիթյանը հիմնել է «Պարամեցիում» խումբը, որի հետ նվագում է մինչ օրս։ Իր երկարամյա երաժշտական ​​գործունեության ընթացքում Դավիթյանը երաժշտություն է ստեղծել նաև բալետի և թատերական ներկայացումների համար, ինչի համար արժանացել է մի շարք մրցանակներիորոնցից ամենահեղինակավորը «Մշտական ​​արժեքներ» մրցանակն է։
Դավիթյանը հայտնի է, որպես  գործիքավորող, նա համագործակցում է ինչպես իր երկրի, այնպես էլ արտերկրի ամենանշանավոր երաժիշտների հետ։


== Սկավառակագրություն ==
Гаро и Парамециум  Live (МКП, МРТВ 1995)
Live (SJF Records 1995)
Гарабет Тавитијан (Gemini 2 1996)
А бре, Македонче (Matav 2001)


== Ծանոթագրություններ ==


== Արտաքին հղումներ ==
Garabet Tavitijan Discography at Discogs (անգլ.)